Sofia de Palatinato

Sofia de Palatinato, , (naskiĝinta , mortinta ), filino de Elizabeto Stuart kaj Frederiko la 5-a de Palatinato (la "vintra reĝo"), estis edzino de princo-elektisto Ernesto Aŭgusto de Hanovro, kaj prapatrino de ĉiuj britaj monarĥoj ekde Georgo la 1-a.

Sofia ludas gravan rolon en la historio de Britio kaj ties tronsukcedo. Kiel filino de Elizabeto Stuart kaj nepino de Jakobo la 1-a de Anglio ŝi estis la plej proksima ne-katolika parenco de Vilhelmo la 3-a post lia sen-ida bofratino Anna Stuart. Per la leĝo Act of Settlement en 1701 ŝi kaj ŝiaj idoj estis do elektitaj kiel tronheredontoj de la brita trono. Reĝino Anna tamen vivis pli longe ol Sofia, do finfine la tronon heredis ne Sofia, sed ŝia filo Georgo la 1-a.

Sofia, ano de la dinastio Vitelsbaĥoj, fariĝis prapatrino de la dinastio Hanovro, kaj prapatrino de ĉiuj postaj britaj monarĥoj ĝis nun.

 Idoj 
Sofia kaj Ernesto Aŭgusto havis ses filojn kaj unu filinon:
 1660-1727 Georgo la 1-a, reĝo de Anglio ekde 1714.
 1661–1690 Frederiko Aŭgusto
 1666–1726 Maksimiliano Vilhelmo
 1668-1705 Sofia Ĉarlota de Hanovro, edzino ekde 1684 de reĝo Frederiko la 1-a en Prusio.
 1669–1690 Karlo Filipo
 1671–1703 Kristiano Henriko
 1674–1728 Ernesto Aŭgusto

Kategorio:Homoj de Palatinato
Kategorio:Vitelsbaĥoj
∞Sofia de Palatinato
Kategorio:Historio de Britio
Kategorio:Tronheredontoj